Държавен вестник, бр. 23, 2016 г., стр. 27

БРОЙ  23	
Д Ъ Р Ж А В Е Н  В Е С Т Н И К 	
СТР.  27  
Приложение № 4 
към чл. 7, ал. 3
ЕС декларация за съответствие 
(№ ХХХХ)*
1. № ….. (продукт, тип, партиден или сериен 
номер): ....................................................................
2. Наименование и адрес на производителя и 
когато е приложимо, на неговия упълномощен 
представител: .........................................................
3. Настоящата декларация за съответствие 
е издадена на отговорността на производителя.
4. Предмет на декларацията (идентификация 
на взривното вещество, позволяваща проследя-
ването му): .............................................................
5. Предметът на декларацията, описан по-
горе, отговаря на съответното законодателство 
на Европейския съюз за хармонизация: 
.................................................................................. .
6. Позоваване на използваните хармонизирани 
стандарти или позоваване на други технически 
спецификации, по отношение на които се декла-
рира съответствие: ................................................
7. Нотифицираният орган ...............................
(наименование, номер) извърши ........................
(описание на действието) и издаде сертифика-
та: ............................................................................ .
8. Допълнителна информация: ......................
Подписана за и от името на: .........................
(място и дата на издаване): ............................
(име, длъжност) (подпис): ..............................
*Забележка. Производителят не е задължен да 
номерира ЕС декларацията за съответствие.
НАРЕДБА 
за съществените изисквания и оценяване на 
съответствието на съдовете под налягане
Г л а в а  п ъ р в а 
ОБЩИ ПОЛОЖЕНИЯ
Чл. 1. С наредбата се определят:
1. съществените изисквания към съдовете 
под налягане;
2. процедурите за оценяване на съответ-
ствието и начините за удостоверяване на 
съответствието със съществените изисквания;
3. задълженията на икономическите опе-
ратори;
4. редът за издаване на разрешения за 
извършване на оценяване на съответствието 
и задълженията на нотифицираните органи.
Чл. 2. Наредбата се прилага за съдове 
под налягане, наричани по-нататък „съдове“, 
произвеждани серийно, със следните харак-
теристики:
1. те са заварени, предназначени са да 
работят с вътрешно налягане, по-голямо от 
0,5 bar, и за съхраняване на въздух или азот, 
и не са предназначени да бъдат подлагани на 
нагряване с открит пламък;
2. частите и възлите, които допринасят за 
якостта на съда под налягане, са изработени 
от нелегирана стомана, нелегиран алуминий 
или нестареещи закалени алуминиеви сплави;
3. съдът се състои от следните елементи:
а) цилиндрична част с кръгло сечение, за-
творена с изпъкнали навън дъна и/или плоски 
дъна, и оста на симетрия на дъната съвпада 
с оста на цилиндричната им част;
б) две изпъкнали дъна, имащи една и съща 
ос на симетрия;
4. максималното работно налягане на 
съда не надвишава 30 bar и произведението 
от това налягане и обема на съда (PS × V) 
не надвишава 10 000 bar.L;
5. минималната работна температура е не 
по-ниска от минус 50 °C, а максималната ра-
ботна температура е не по-висока от 300 °C – за 
съдовете от стомана, или 100 °C – за съдовете 
от алуминий или алуминиеви сплави.
Чл. 3. Наредбата не се прилага за:
1. съдовете, специално разработени за из-
ползване в ядрената техника, при повредата 
на които може да се отделят радиоактивни 
вещества;
2. съдовете, специално предназначени за 
инсталиране в плавателни или летателни 
средства или за задвижването им;
3. пожарогасителите.
Чл. 4. (1) Съдовете се предоставят на 
пазара и се пускат в действие само когато 
съответстват на изискванията на наредбата 
при правилното им монтиране, поддържане 
и използване по предназначение.
(2) Предоставянето на пазара и пускането 
в действие на съдове, които са в съответствие 
с наредбата, не се забранява, ограничава или 
възпрепятства.
Чл. 5. Изисквания с цел защита на работ-
ниците при използването на съдовете могат 
да се налагат, при условие че тези изисквания 
не налагат изменение на съдовете по начин, 
който не е предвиден в тази наредба.
Чл. 6. (1) Съдовете, при които произведе-
нието PS × V e по-голямо от 50 bar.L, трябва 
да отговарят на съществените изисквания, 
определени в приложение № 1.
(2) Съдовете, при които произведението 
PS × V e по-малко или равно на 50 bar.L, 
трябва да се проектират и произвеждат в 
съответствие с утвърдената практика в една 
от държавите членки.
Чл. 7. (1) Съдовете или техните табели с 
данни съдържат следната информация:
1. максималното работно налягане (PS) 
в bar;
2. максималната работна температура 
(Tmax) в °C;
3. минималната работна температура 
(Tmin) в °C;
4. обема на съда (V) в L;